**Back to ‘90s**

1990..Αχ τι μου θύμησες τώρα..! Μιλάμε για την εποχή που στην τηλεόραση έσχιζε το Beverly Hills και το Μarried with Children με την Kelly Bundy να μεταμορφώνεται στο τηλεοπτικό πλατό, από έφηβο σε γυναίκα. Στην Αμερική πάλι, την ίδια περίοδο η Pamela Anderson και τα υπόλοιπα "κορίτσια" του Baywatch κέρδισαν τους τηλεθεατές τόσο, ώστε να καταφέρουν  να πάρουν θέση στο βιβλίο Guinness Book of World Records, ως τη δημοφιλέστερη σειρά όλων των εποχών...!

**Πάρτε μια πρώτη ιδέα,- ή θυμηθείτε το στιλ που είχατε τότε !**

****






Οι παραπάνω φυσιογνωμίες ήταν βεβαίως, τα λαϊκά πρότυπα. Στα εξώφυλλα και στα editorials του «Bazaar» και της «Vogue» εναλλασσόταν τα super models, αφήνοντας χωρίς δουλειά όλα τα "απλά" μοντελάκια του πλανήτη. Έβλεπες παντού, μόνο αυτές και σε αυτές ήθελες μόνο να μοιάσεις...



Σε κάθε ενημερωμένη ντουλάπα έβρισκες τζιν μπουφάν, τζιν γιλέκο και ψηλόμεσο τζιν παντελόνι, που πάντα φοριόταν με ζώνη. Έβρισκες ακόμη, bolero σακάκια, κοντά μπουστάκια δαντέλας, ζιβάγκο μπλούζες που άφηναν έξω τη μέση και στενά μίνι φορέματα με γεωμετρικά κοψίματα στους ώμους! Halter, όρθιο γιακά, ή ανοιχτό χαμόγελο με τους δύο ώμους έξω..!



Τα αξεσουάρ ήταν faux, μεγάλα και κυρίως χρυσά. Εκτός από τα κοσμήματα τη δεκαετία του 90 οι σχεδιαστές στόλιζαν με πετράδια, τρουκς και πέρλες τα ρούχα, τα παπούτσια, τις ζώνες και τις τσάντες.





Μελίσσα Μερτίκα